เอกสารแนบ 3 อื่น ๆ

1.  รายงานคณะกรรมการตรวจสอบ

2.  รายงานความรับผิดชอบของคณะกรรมการต่อรายงานทางการเงิน

3. หนังสือรับรองบริษัท

รายงานคณะกรรมการตรวจสอบเสนอผู้ถือหุ้น

คณะกรรมการตรวจสอบบริษัท กรุงเทพประกันภัยจำกัด (มหาชน)
ประกอบด้วยกรรมการอิสระจำนวน 3 ท่าน โดยมี นายเปล่งศักดิ์ ประกาศเภสัช
เป็นประธานคณะกรรมการตรวจสอบ นางสาว พจนีย์ ธนวรานิช และ นายช.นันท์ เพ็ชญไพศิษฏ์
เป็นกรรมการตรวจสอบ มีวาระการดำรงตำแหน่ง 3 ปี

ในปี พ.ศ. 2555 คณะกรรมการตรวจสอบได้จัดการประชุมร่วมกับกรรมการและเลขานุการบริษัท
กรรมการผู้อำนวยการใหญ่ ผู้อำนวยการฝ่ายบัญชี และ ผู้อำนวยการฝ่ายตรวจสอบ รวม 4 ครั้ง
และ ประชุมร่วมกับผู้สอบบัญชี โดยไม่มีฝ่ายบริหารร่วมประชุมด้วย รวม 2 ครั้ง
เพื่อปฏิบัติหน้าที่ตามที่ได้รับมอบหมายจากคณะกรรมการบริษัทฯ สรุปสาระสำคัญได้ดังนี้

1.  การสอบทานรายงานการเงินของบริษัท
    พิจารณาสอบทานรายงานทางการเงินรายไตรมาสและรายงานทางการเงินประจำปีของบริษัทร่วมกับฝ่ายบริหารและผู้สอบบัญชี
    เพื่อให้มั่นใจว่ารายงานทางการเงินของบริษัทได้จัดทำขึ้นอย่างถูกต้องตามที่ควรตามมาตรฐานการบัญชีที่รับรองทั่วไป
    และมีการเปิดเผยข้อมูลอย่างเพียงพอครบถ้วนและเชื่อถือได้
    พร้อมทั้งให้ข้อเสนอแนะเพื่อปรับปรุงรวมทั้งการติดตามผลเพื่อเกิดประโยชน์ต่อบริษัท

2.  การดูแลระบบการควบคุมภายในของบริษัทและการปฏิบัติตามข้อกำหนดของกฎหมาย
    พิจารณาสอบทานและให้ความเห็นชอบแผนการตรวจสอบของฝ่ายตรวจสอบประจำปีพ.ศ. 2555
    การสอบทานรายงานผลการตรวจสอบตามแผนงาน
    รวมถึงการให้ข้อเสนอแนะเพื่อให้การปฏิบัติงานของฝ่ายตรวจสอบเกิดประสิทธิภาพและประสิทธิผล
    ตลอดจนการแลกเปลี่ยนข้อคิดเห็นและให้ข้อเสนอแนะแก่ฝ่ายบริหารในการติดตามให้มีการปรับปรุงแก้ไขในประเด็นที่สำคัญตามรายงานการตรวจสอบเพื่อให้มั่นใจว่าบริษัทมีระบบการควบคุมภายในที่ดีและมีการปฏิบัติงานที่ถูกต้องตามกฎหมาย
    ข้อบังคับ และระเบียบปฏิบัติที่เกี่ยวข้อง

3.  การดูแลไม่ให้เกิดความขัดแย้งทางผลประโยชน์
    พิจารณาสอบทานรายการระหว่างบริษัทและบุคคลที่เกี่ยวโยงกันซึ่งอาจทำให้เกิดความขัดแย้งทางผลประโยชน์กับบริษัท
    เพื่อให้เกิดความโปร่งใสและเป็นรายการจริงในการดำเนินธุรกิจปกติไม่มีผลกระทบต่อบริษัทฯอย่างมีนัยสำคัญ

4.  การพิจารณาคัดเลือกและเสนอแต่งตั้งผู้สอบบัญชี
    พิจารณาและนำเสนอต่อคณะกรรมการบริษัทฯเพื่อขออนุมัติที่ประชุมผู้ถือหุ้น แต่งตั้งนางนงลักษณ์
    พุ่มน้อย และ/หรือ นางสาวสมใจ คุณปสุต และ/หรือ นางสาวรัชดา ยงสวัสดิ์วาณิชย์
    แห่งบริษัท สำนักงาน เอินส์ท แอนด์ ยัง จำกัด เป็นผู้สอบบัญชีสำหรับปี พ.ศ. 2555
    โดยมีค่าตอบแทน 2,036,500 บาท

5.  การปฏิบัติหน้าที่อื่นๆ
    ดูแลและให้ข้อแนะนำแก่ฝ่ายบริหารในด้านการบริหารจัดการเพื่อให้เกิดการตรวจสอบและคานอำนาจอย่างเหมาะสม
    การบริหารความเสี่ยงเพื่อลดผลกระทบที่อาจมีต่อการดำเนินธุรกิจของบริษัท
    รวมถึงการติดตามดูแลให้มีการปฏิบัติตามนโยบายการกำกับดูแลกิจการที่ดีเพื่อสร้างความเชื่อมั่นแก่ผู้ถือหุ้น
    ผู้ลงทุน และผู้เกี่ยวข้องทุกฝ่าย

คณะกรรมการตรวจสอบพิจารณาแล้วเห็นว่า บริษัทฯได้ปฏิบัติตามนโยบายการกำกับดูแลกิจการที่ดี
มีระบบการควบคุมภายในอย่างเพียงพอ มีการบริหารความเสี่ยงอย่างมีประสิทธิภาพ
รายการที่เกี่ยวโยงกันเป็นรายการจริงทางการค้าอันเป็นธุรกิจปกติและสมเหตุสมผล
มีการปฏิบัติงานถูกต้องตามกฎหมาย ข้อบังคับ และระเบียบปฏิบัติที่เกี่ยวข้อง
รายงานทางการเงินทำขึ้นอย่างถูกต้องตามที่ควรมีการเปิดเผยข้อมูลเพียงพอตามมาตรฐานบัญชี
และมีระบบการกำกับดูแลกิจการที่น่าเชื่อถือ

[]

(นายเปล่งศักดิ์ ประกาศเภสัช)

ประธานคณะกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทกรุงเทพประกันภัยจำกัด (มหาชน)
เป็นผู้รับผิดชอบต่องบการเงินของบริษัทกรุงเทพประกันภัยจำกัด (มหาชน)
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังในการจัดทำรวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัท ฯ จัดให้มีและดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจอย่างมีเหตุผลว่า การบันทึกข้อมูลทางบัญชีมีความถูกต้อง ครบถ้วน
และเพียงพอต่อการดูแลรักษาทรัพย์สิน ป้องกันการทุจริตหรือการดำเนินการที่ผิดปกติ
การเปิดเผยรายการที่เกี่ยวโยงกันหรือที่อาจมีความขัดแย้งทางผลประโยชน์
รวมทั้งมีการปฏิบัติตามกฎหมายและกฎระเบียบที่เกี่ยวข้อง
โดยมอบหมายให้คณะกรรมการตรวจสอบเป็นผู้ดูแลรับผิดชอบและรายงานผลต่อคณะกรรมการบริษัท
ฯอย่างสม่ำเสมอ
ความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัท ฯ มีความเห็นว่า ระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ ณ วันที่
31 ธันวาคม พ.ศ. 2555 ซึ่งผู้สอบบัญชีของบริษัทฯ
ได้ตรวจสอบตามมาตรฐานการสอบบัญชีที่รับรองทั่วไป
และแสดงความเห็นว่างบการเงินแสดงฐานะการเงินและผลการดำเนินงานโดยถูกต้องตามที่ควรในสาระสำคัญ
ตามหลักการบัญชีที่รับรองทั่วไป

  []

(นายชัย โสภณพนิช)

ประธานกรรมการและประธานคณะผู้บริหาร

[]

[]

[]